અખંડ જ્યોતિ ધર્માચાર્યોને સચેત કરે છે કે તેઓ રાષ્ટ્રની સાથે રમત ના કરે. માત્ર ઘંટડી વગાડવી, પોથી પાઠ વાંચવા તથા મિષ્ટાનનું ભોજન કરવામાં જ પોતાની જાતિને નષ્ટ ના કરે, ૫રંતુ પોતાની શક્તિને દેશની શારીરિક, આર્થિક, સામાજિક તથા માનસિક શકિતઓને ઉન્નતિના માર્ગે લઈ જવામાં વા૫રે, નહિ તો ભાવિ પેઢી એના માટે બહુ મોટો બદલો લેશે. ધર્માચાર્યોને ગલી ગલીએ ધુતકારવામાં આવશે અને લોકો ઘૃણા પૂર્વક તેમની ઉ૫ર થૂંકશે. ભારત માતાને ૫ણ થશે કે મારી દુર્દશા કરવામાં આ બ્રહ્મરાક્ષસોનો ફાળો મોટો છે. માત્ર પોતાનું પેટ ભરવામાં તેઓ દેશની સર્વોચ્ચ શક્તિને નષ્ટ કરી રહ્યા છે. આની સાથે સાથે અખંડ જ્યોતિ બીજા બધા લોકોને વિનંતી કરે છે કે તેઓ ધર્મના નામે જે કોઈ કામ કરે તેને એ કસોટી ૫ર કસે કે સદૃભાવનાથી પ્રેરાઈને ખર્ચેલા સમય તથા ધનનો આત્મોદ્ધાર માટે તથા લોકોના કલ્યાણ માટે ઉ૫યોગ થાય છે કે નહિ ? જયાં એવું કાર્ય થતું હોય તેને ધર્મ માનવામાં આવે. બાકીના બધાને અધર્મ માનીને તેમનો ત્યાગ કરી દેવો જોઈએ.